stanford-oval/wikipedia huggingface dataset:
เทศบาลเมืองบ้านสวน
ประชากร > การศึกษา

สถานศึกษาในเขตเทศบาลเมืองบ้านสวน มีจำนวนหลายแห่ง และบางแห่งก็เป็นสถานศึกษาที่มีชื่อเสียงมาก โดยแบ่งตามสังกัดของสถานศึกษาได้ดังนี้
โรงเรียนบ้านสวน(จั่นอนุสรณ์) เปิดสอนระดับชั้นมัธยมศึกษา
โรงเรียนชลราษฎรอำรุง เปิดสอนระดับชั้นมัธยมศึกษา
โรงเรียนบ้านสวนอุดมวิทยา เปิดสอนระดับชั้นอนุบาลจนถึงมัธยมศึกษาตอนต้น
โรงเรียนบ้านหนองตะโก เปิดสอนระดับชั้นอนุบาลและประถมศึกษา
โรงเรียนวัดธรรมนิมิตต์ เปิดสอนระดับชั้นอนุบาลและประถมศึกษา
โรงเรียนอนุบาลวัดอรัญญิกาวาส เปิดสอนระดับชั้นอนุบาลและประถมศึกษา
วิทยาลัยอาชีวศึกษาชลบุรี เปิดสอนระดับชั้นปวช.และ ปวส.
ศูนย์อบรมเด็กก่อนเกณฑ์ในวัดธรรมนิมิตต์
โรงเรียนเมืองชลพิทยา เปิดสอนระดับชั้นอนุบาลและประถมศึกษา
โรงเรียนเมืองธารทิพย์พิทยา เปิดสอนระดับชั้นอนุบาลและประถมศึกษา
โรงเรียนเพชรพิทยาคม จังหวัดชลบุรี เปิดสอนระดับชั้นอนุบาลจนถึงมัธยมศึกษาตอนต้น
โรงเรียนเกษมวิทย์ เปิดสอนระดับชั้นอนุบาลและประถมศึกษา
โรงเรียนศุทธรัตน์บ้านสวน เปิดสอนระดับชั้นอนุบาลและประถมศึกษา
โรงเรียนเมรี่อิมมาคุเลตคอนแวนต์ เปิดสอนระดับชั้นอนุบาลจนถึงมัธยมศึกษาตอนปลาย
โรงเรียนชลพินิจพณิชยการ เปิดสอนระดับชั้นปวช.และ ปวส.
โรงเรียนดาราสมุทรบริหารธุรกิจ เปิดสอนระดับชั้นปวช.และ ปวส.
โรงเรียนอนุบาลร่มไม้ เปิดสอนระดับชั้นอนุบาลและประถมศึกษา
ประชากร > สาธารณสุข

ในเทศบาลเมืองบ้านสวนมีหน่วยงานบริการสาธารณสุข ทั้งภาครัฐและภาคเอกชน มีจำนวน 22 แห่ง และเป็นโรงพยาบาลอีก 3 แห่ง คือ โรงพยาบาลชลบุรี โรงพยาบาลสมิติเวชชลบุรี และโรงพยาบาลเอกชล
การขนส่ง

เมืองบ้านสวนใช้การขนส่งทางถนนเป็นส่วนใหญ่ โดยมีทั้งถนนคอนกรีตเสริมเหล็กและถนนลาดยางแอสฟัลต์คอนกรีต ส่วนถนนลูกรังนั้นมีส่วนน้อย ซึ่งจะอยู่ในซอยเล็ก ๆ และบริเวณชานเมืองเท่านั้น ถนนสายหลักที่สำคัญได้แก่ ถนนสุขุมวิท, ถนนศุขประยูร (สายชลบุรี–พนัสนิคม), ถนนเศรษฐกิจ (สายชลบุรี–บ้านบึง), ถนนเลี่ยงเมืองชลบุรี, และถนนพระยาสัจจา
นอกจากการขนส่งทางถนนแล้ว ยังมีทางรถไฟสายตะวันออกพาดผ่าน โดยมีสถานีรถไฟชลบุรีตั้งอยู่ในพื้นที่เมืองบ้านสวน
โยชิกาวะ

| โยชิกาวะ 吉川市 |
| --- | --- |
นคร
  ศาลเจ้าโยชิกาวะ  สะพานโยชิกาวะ, ฮิงาชิไซตามะเทคโนโพลิส  สถานีรถไฟโยชิกาวะมินามิ, สวนโยชิกาวะ 
   ธง ตรา
ที่ตั้งของโยชิกาวะ (เน้นสีชมพู) ในจังหวัดไซตามะ

โยชิกาวะที่ตั้งในประเทศญี่ปุ่น
พิกัด: 35°53′37.9″N 139°50′29.1″E﻿ / ﻿35.893861°N 139.841417°E﻿ / 35.893861; 139.841417
ประเทศ:  ญี่ปุ่น
ภูมิภาค: คันโต
จังหวัด:  ไซตามะ
จัดตั้งเทศบาลเมือง: 1 พฤศจิกายน ค.ศ. 1915
จัดตั้งเทศบาลนคร: 1 เมษายน ค.ศ. 1996
การปกครอง
 • ประเภท: เทศบาลนคร
 • นายกเทศมนตรี: ชิเงโตะ นากาฮาระ (中原 恵人)
พื้นที่
 • ทั้งหมด: 31.66 ตร.กม. (12.22 ตร.ไมล์)
ประชากร (1 กันยายน ค.ศ. 2024)
 • ทั้งหมด: 71,202 คน
 • ความหนาแน่น: 2,249 คน/ตร.กม. (5,820 คน/ตร.ไมล์)
สัญลักษณ์
 • ต้นไม้: หอมหมื่นลี้
 • ดอกไม้: ซัตสึกิ (Rhododendron indicum),  กุหลาบพันปี
เขตเวลา: UTC+9 (เวลามาตรฐานญี่ปุ่น)
รหัสท้องถิ่น: 11243-7
โทรศัพท์: 048-982-5111
ที่อยู่ศาลาว่าการ: 1-1 คิโยมิโนะ นครโยชิกาวะ จังหวัดไซตามะ 342-8501
เว็บไซต์: www.city.yoshikawa.saitama.jp
โยชิกาวะ (ญี่ปุ่น: 吉川市; โรมาจิ: Yoshikawa-shi) เป็นนครที่ตั้งอยู่ทางตะวันออกเฉียงใต้ของจังหวัดไซตามะ ประเทศญี่ปุ่น มีขนาดพื้นที่ทั้งหมด 31.66 ตารางกิโลเมตร (12.22 ตารางไมล์) มีจำนวนประชากร ณ วันที่ 1 กันยายน ค.ศ. 2024 ประมาณ 71,202 คน มีความหนาแน่นของประชากร 2,249 คนต่อตารางกิโลเมตร โยชิกาวะได้รับการยกฐานะเป็นเทศบาลนครเมื่อ ค.ศ. 1996
ภูมิศาสตร์

โยชิกาวะตั้งอยู่ทางตะวันออกเฉียงใต้ของจังหวัดไซตามะ ในบริเวณกลางน้ำของแม่น้ำเอโดะและแม่น้ำนากะ และห่างจากใจกลางโตเกียวประมาณ 20 กิโลเมตร
ภูมิศาสตร์ > เทศบาลข้างเคียง

จังหวัดไซตามะ
นครโคชิงายะ
นครมิซาโตะ
นครโซกะ
เมืองมัตสึบูชิ
จังหวัดชิบะ
นครนางาเรยามะ
นครโนดะ
ภูมิศาสตร์ > ภูมิอากาศ

โยชิกาวะมีภูมิอากาศแบบอบอุ่นชื้นกึ่งเขตร้อน (เคิพเพิน Cfa) มีลักษณะเด่นคือ ฤดูร้อนที่อบอุ่น และฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีในโยชิกาวะอยู่ที่ 14.8 °C ปริมาณน้ำฝนเฉลี่ยทั้งปีอยู่ที่ 1,408 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.8 °C และต่ำสุดในเดือนมกราคมอยู่ที่ประมาณ 4.1 °C
สถิติประชากร

ตามข้อมูลสำมะโนประชากรของญี่ปุ่น ประชากรของโยชิกาวะเพิ่มขึ้นเกือบ 4 เท่าในช่วง 50 ปีที่ผ่านมา
| ปี | ประชากร | ±% |
| --- | --- | --- |
|  1920  | 12,021 | —     |
|  1930  | 12,348 | +2.7% |
|  1940  | 13,084 | +6.0% |
|  1950  | 16,015 | +22.4% |
|  1960  | 16,300 | +1.8% |
|  1970  | 18,524 | +13.6% |
|  1980  | 38,894 | +110.0% |
|  1990  | 48,935 | +25.8% |
|  2000  | 56,673 | +15.8% |
|  2010  | 65,298 | +15.2% |
|  2020  | 71,979 | +10.2% |
ประวัติศาสตร์

พื้นที่โยชิกาวะในยุคเอโดะเป็นดินแดนเท็นเรียว (ดินแดนที่อยู่ภายใต้การปกครองโดยตรงของรัฐบาลโชกุนโทกูงาวะ) อยู่ภายในแคว้นชิโมซะ ต่อมาใน ค.ศ. 1871 พื้นที่ดังกล่าวจึงถูกโอนมาขึ้นกับจังหวัดไซตามะ
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านโยชิกาวะขึ้นภายในอำเภอคิตากัตสึชิกะ จังหวัดไซตามะ ได้รับการยกฐานะเป็นเมืองเมื่อวันที่ 1 พฤศจิกายน ค.ศ. 1915 ต่อมาวันที่ 1 มีนาคม ค.ศ. 1955 เมืองโยชิกาวะได้ผนวกหมู่บ้านใกล้เคียงอย่างอาซาฮิและมิวาโนเอะเข้าเป็นส่วนหนึ่ง จำนวนประชากรของเมืองเริ่มเพิ่มขึ้นอย่างรวดเร็วในช่วงคริสต์ทศวรรษ 1970, 1980 และ 1990 และเมืองโยชิกาวะได้รับการยกฐานะเป็นนครเมื่อวันที่ 1 เมษายน ค.ศ. 1996
การเมืองการปกครอง

นครโยชิกาวะมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และสภานครที่เป็นฝ่ายนิติบัญญัติระบบสภาเดียวซึ่งประกอบด้วยสมาชิก 20 คน ในแง่ของการเมืองระดับจังหวัด นครโยชิกาวะเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน และในแง่ของการเมืองระดับชาติ นครโยชิกาวะเป็นส่วนหนึ่งของเขตเลือกตั้งที่ 14 จังหวัดไซตามะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น
เศรษฐกิจ

เนื่องด้วยที่ตั้ง โยชิกาวะจึงเป็นชุมชนที่อยู่อาศัยของผู้ที่เดินทางไปกลับที่ทำงาน โดยมีประชากรกว่า 19% ที่เดินทางไปทำงานในมหานครโตเกียว และพื้นที่แห่งนี้มีชื่อเสียงในด้านปลาดุกนามาซุมาตั้งแต่ในอดีต[ต้องการอ้างอิง]
ไซเซริยะ ซึ่งเป็นเครือร้านอาหารโยโชกุ มีสำนักงานใหญ่อยู่ที่โยชิกาวะ
การศึกษา

โรงเรียนรัฐบาลประกอบด้วยโรงเรียนที่สังกัดเทศบาลนครโยชิกาวะ ได้แก่ โรงเรียนประถมศึกษา 8 แห่ง และโรงเรียนมัธยมศึกษาตอนต้น 4 แห่ง และโรงเรียนที่สังกัดคณะกรรมการการศึกษาจังหวัดไซตามะ ได้แก่ โรงเรียนมัธยมศึกษาตอนปลาย 1 แห่ง คือ โรงเรียนมัธยมปลายโยชิกาวะมินามิ (埼玉県立吉川美南高等学校)
การขนส่ง > รถไฟ

บริษัทรถไฟญี่ปุ่นตะวันออก (JR East): สายมูซาชิโนะ
สถานี: โยชิกาวะ – โยชิกาวะมินามิ
การขนส่ง > ทางหลวง

ทางด่วนโจบัง
ทางหลวงแผ่นดินหมายเลข 4
เมืองแฝด

โยชิกาวะเป็นเมืองแฝดกับ
เลกออสวีโก [en] รัฐออริกอน สหรัฐ ตั้งแต่ 26 พฤษภาคม ค.ศ. 1996
อิจิโนเซกิ จังหวัดอิวาเตะ ประเทศญี่ปุ่น ตั้งแต่ 15 เมษายน ค.ศ. 1997
บุคคลที่มีชื่อเสียง

อากิระ โฮกูโตะ [en] - นักมวยปล้ำอาชีพ
ยูจิ นากาซาวะ [en] - นักฟุตบอลอาชีพ
แหล่งข้อมูลอื่น

เว็บไซต์ทางการของนครโยชิกาวะ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น 
ภูมิศาสตร์:  มิวสิกเบรนซ์ พื้นที่ 
ศาลาว่าการนครโยชิกาวะ
เจ้าคุณจอมมารดาสำลี ในรัชกาลที่ 4

ระวังสับสนกับ เจ้าจอมมารดาสำลี ในสมเด็จพระบวรราชเจ้ามหาเสนานุรักษ์
| เจ้าคุณจอมมารดา สำลี ในรัชกาลที่ 4 ป> จ. |
| --- | --- |

เกิด: พ.ศ. 2378 กรุงเทพมหานคร อาณาจักรสยาม
เสียชีวิต: 21 มกราคม พ.ศ. 2443 (65 ปี) กรุงเทพมหานคร อาณาจักรสยาม
คู่สมรส: พระบาทสมเด็จพระจอมเกล้าเจ้าอยู่หัว
บุตร: พระเจ้าบรมวงศ์เธอ พระองค์เจ้าแดง พระเจ้าบรมวงศ์เธอ พระองค์เจ้าเขียว พระเจ้าบรมวงศ์เธอ พระองค์เจ้าบุษบงเบิกบาน สมเด็จพระปิตุจฉาเจ้า สุขุมาลมารศรี พระอัครราชเทวี พระเจ้าบรมวงศ์เธอ กรมหลวงทิพยรัตนกิริฏกุลินี
บิดามารดา: สมเด็จเจ้าพระยาบรมมหาพิไชยญาติ (ทัต บุนนาค)  ขรัวยายคล้าย
เจ้าคุณจอมมารดาสำลี (สกุลเดิม บุนนาค, พ.ศ. 2378 – 21 มกราคม พ.ศ. 2443) เป็นพระสนมเอกในพระบาทสมเด็จพระจอมเกล้าเจ้าอยู่หัว และเป็นพระชนนีในสมเด็จพระปิตุจฉาเจ้า สุขุมาลมารศรี พระอัครราชเทวี เป็นลูกพี่ลูกน้องในสมเด็จเจ้าพระยาบรมมหาศรีสุริยวงศ์ (ช่วง บุนนาค) อดีตผู้สำเร็จราชการแผ่นดิน ในรัชสมัยพระบาทสมเด็จพระจุลจอมเกล้าเจ้าอยู่หัว  ท่านจึงได้รับการยกย่องเป็น "เจ้าคุณจอมมารดา" ใน พ.ศ. 2443
ครั้นเจ้าคุณจอมมารดาสำลีถึงแก่พิราลัยเมื่อ พ.ศ. 2443 พระบาทสมเด็จพระจุลจอมเกล้าเจ้าอยู่หัวโปรดเกล้าให้ชักศพไปไว้ที่หอวิเพทพิทยาในพระบรมมหาราชวัง เพื่ออำนวยความสะดวกแก่สมเด็จพระปิตุจฉาเจ้า สุขุมาลมารศรี พระอัครราชเทวี และสมเด็จพระเจ้าบรมวงศ์เธอ เจ้าฟ้าสุทธาทิพยรัตน์ กรมหลวงศรีรัตนโกสินทร รวมทั้งพระราชทานพระโกศกุดั่นน้อยประกอบศพเป็นกรณีพิเศษ
ประวัติ

เจ้าคุณจอมมารดาสำลี เป็นธิดาของสมเด็จเจ้าพระยาบรมมหาพิไชยญาติ (ทัต บุนนาค) และขรัวยายคล้าย (บางแห่งให้ข้อมูลว่ามารดาชื่อ น้อย) เกิดเมื่อ พ.ศ. 2378 ในสมัยรัชกาลที่ 3 ได้รับราชการฝ่ายในเป็นบาทบริจาริกาในพระบาทสมเด็จพระจอมเกล้าเจ้าอยู่หัว มีพระราชโอรส-ธิดา 5 พระองค์ คือ
พระเจ้าบรมวงศ์เธอ พระองค์เจ้าชายแดง สิ้นพระชนม์แต่ยังทรงพระเยาว์
พระเจ้าบรมวงศ์เธอ พระองค์เจ้าหญิงเขียว (รัชกาลที่ 4 ทรงออกพระนามว่า "หญิงเล็ก") สิ้นพระชนม์ตั้งแต่ยังทรงพระเยาว์
พระเจ้าบรมวงศ์เธอ พระองค์เจ้าบุษบงเบิกบาน
สมเด็จพระปิตุจฉาเจ้า สุขุมาลมารศรี พระอัครราชเทวี
พระเจ้าบรมวงศ์เธอ กรมหลวงทิพยรัตนกิริฏกุลินี
นอกจากเจ้านายทางญาติฝ่ายชายมีศักดิ์เป็นลูกพี่ลูกน้อง ของ สมเด็จเจ้าพระยาบรมมหาศรีสุริยวงศ์ (ช่วง บุนนาค) เป็นบุตรชายคนโตของสมเด็จเจ้าพระยาบรมมหาประยูรวงศ์ (ดิศ บุนนาค) ทรงเป็นพี่ชายร่วมบิดาและมารดาเดียวกันกับสมเด็จเจ้าพระยาบรมมหาพิไชยญาติ (ทัต บุนนาค) และเนื่องด้วยของสมเด็จเจ้าพระยาบรมมหาศรีสุริยวงศ์ (ช่วง บุนนาค) ทรงดำรงตำแหน่งเป็นผู้สำเร็จราชการแผ่นดินในรัชสมัยของพระบาทสมเด็จพระจุลจอมเกล้าเจ้าอยู่หัวอีกด้วย
พระบาทสมเด็จพระจุลจอมเกล้าเจ้าอยู่หัวทรงสถาปนาเจ้าจอมมารดาสำลีเป็น เจ้าคุณจอมมารดาสำลี เมื่อวันที่ 21 กันยายน พ.ศ. 2443 ซึ่งพระนางเจ้าสุขุมาลมารศรีได้มีพระหัตถเลขาถึงสมเด็จเจ้าฟ้าบริพัตรสุขุมพันธุ์ในเรื่องนี้ ความตอนหนึ่งว่า
...ด้วยแม่มีความยินดีที่จะบอกลูกว่า ในการถือน้ำเมื่อวานนี้ได้ทรงพระกรุณาโปรดเกล้าฯ ให้คุณยายเป็นเจ้าคุณโดยยกเหตุว่า เป็นผู้มีบรรดาศักดิ์และเป็นพระญาติวงศ์ กับทั้งเป็นเจ้าจอมทูนหม่อมปู่  เป็นมารดาของแม่ ให้เรียกกันโดยสามัญว่า เจ้าคุณตำหนักเดิม (เพราะเหตุว่าอยู่ตำหนักเดิมของทูนหม่อมปู่) ในบาญชีเบี้ยหวัดเรียกเจ้าคุณจอมมารดา แม่รู้สึกดีมากในข้อที่ทรงยกว่าเป็นพระญาติวงศ์ เพราะคนใหม่ ๆ โดยมากไม่ใคร่รู้สึกว่าตระกูลข้างแม่เราเป็นพระญาติสนิทแก่พระเจ้าอยู่หัวทั้ง ๔ รัชกาลอย่างไร...
ถึงแก่พิราลัย

เจ้าคุณจอมมารดาสำลีถึงแก่พิราลัยในรัชกาลที่ 5 เมื่อวัน 21 มกราคม พ.ศ. 2443 เวลาเที่ยง ณ บ้านตำบลหน้าวัดชิโนรสารามวรวิหาร สิริอายุ 65 ปี เวลาหนึ่งทุ่มพระบาทสมเด็จพระจุลจอมเกล้าเจ้าอยู่หัว พระบรมวงศานุวงศ์ และข้าราชการผู้ใหญ่ ได้ร่วมรดน้ำศพ แล้วย้ายศพมาไว้ที่หอนิเพทพิทยา ในพระบรมมหาราชวัง ซึ่งขัดต่อพระราชประเพณีในการที่จะนำศพสามัญชนที่เสียชีวิต เข้ามายังพระบรมมหาราชวัง แต่พระบาทสมเด็จพระจุลจอมเกล้าเจ้าอยู่หัวทรงให้เหตุผลว่าเพื่ออำนวยความสะดวกแก่พระราชเทวีและสมเด็จเจ้าฟ้าฯ กรมหลวงศรีรัตนโกสินทร ในการบำเพ็ญกุศลศพ และยังทรงพระกรุณาฯ ให้ใช้คำว่า พิราลัย แก่เจ้าคุณจอมมารดาเป็นกรณีพิเศษ นอกจากนี้ยังได้รับพระราชทานโกศกุดั่นน้อยประกอบศพ อีกด้วย
ได้รับพระราชทานเพลิงบุพโพเมื่อวันที่ 1 ธันวาคม ร.ศ. 120 และรับพระราชทานเพลิงศพ ณ เมรุผ้าขาวจตุรมุขยอดมณฑป ท้องสนามหลวง ได้รับพระราชทานโกศกุดั่นใหญ่ประกอบศพ เมื่อวันที่ 15 มกราคม ร.ศ. 120
เครื่องราชอิสริยาภรณ์

พ.ศ. 2442 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
สมเด็จพระปิตุจฉาเจ้า สุขุมาลมารศรี พระอัครราชเทวี  (ประทับขวา) เจ้าคุณจอมมารดาสำลี (นั่งกลาง) สมเด็จเจ้าฟ้าฯ กรมหลวงศรีรัตนโกสินทร (ประทับซ้าย) และพระเจ้าบรมวงศ์เธอ กรมหลวงทิพยรัตนกิริฏกุลินี (ทรงยืน)
ถั่วเหลืองดำ

ต้นกล้าก่อนเก็บเกี่ยวของถั่วเหลืองดำทัมบะ
ดอกถั่วเหลืองดำ
ถั่วเหลืองดำ (黒豆 หรือ 黒大豆) เป็นถั่วเหลืองชนิดหนึ่ง
ภาพรวม

เปลือกหุ้มเมล็ดมีเม็ดสีแอนโทไซยานินซึ่งทำให้ถั่วมีสีดำเมื่อสุก ในด้านคุณค่าทางโภชนาการถือว่าเทียบเท่าถั่วเหลืองทั่วไป
โดยทั่วไปจะปลูกด้วยเมล็ดในช่วงต้นเดือนกรกฎาคม และดอกจะบานในเดือนสิงหาคม (อาจเป็นสีชมพูอ่อน สีม่วงอ่อน หรือสีขาว ขึ้นอยู่กับพันธุ์) และฝักจะออกผลตั้งแต่เดือนกันยายนถึงตุลาคม ผลไม้จะค่อย ๆ เปลี่ยนเป็นสีดำและเก็บเกี่ยวได้ตั้งแต่ต้นเดือนตุลาคมถึงต้นเดือนพฤศจิกายนสำหรับพันธุ์กลางฤดู และตั้งแต่กลางเดือนพฤศจิกายนถึงต้นเดือนธันวาคมสำหรับพันธุ์ปลายฤดู ในยุคหลังมานี้ ถั่วแระที่เก็บเกี่ยวในเดือนตุลาคมก่อนที่ผลจะเปลี่ยนเป็นสีดำ ได้กลายเป็นที่นิยม
สำหรับพันธุ์ทัมบะซึ่งมีเมล็ดถั่วขนาดใหญ่ ฤดูเก็บเกี่ยวโดยทั่วไปจะอยู่ระหว่างสัปดาห์แรกถึงสัปดาห์ที่สี่ของเดือนตุลาคม พื้นที่การผลิตตั้งอยู่บนภูเขาบริเวณรอบเมืองทัมบะซาซายามะในจังหวัดเฮียวโงะ หรือ เมืองเคียวตัมบะ ในจังหวัดเกียวโต ในช่วงฤดูร้อนซึ่งเป็นช่วงที่ปลูกถั่ว อากาศจะร้อนและชื้นมากในตอนกลางวันและหนาวมากในตอนกลางคืน โดยมีอุณหภูมิที่แตกต่างกันมากระหว่างกลางวันและ กลางคืน และพื้นที่ดังกล่าวมักมีหมอกหนาและมีฝนตกปานกลาง สภาพอากาศและดินที่อุดมสมบูรณ์ทำให้ที่นี่มีสภาพแวดล้อมที่เหมาะสำหรับการผลิตถั่วเหลืองดำคุณภาพสูง อย่างไรก็ตาม การเพาะปลูกอย่างต่อเนื่องในแปลงเดียวกันจะทำให้สารอาหารในดินลดลง และส่งผลต่อการเจริญเติบโตของถั่วเหลืองดำ ดังนั้น เกษตรกรจำนวนมากจึงใช้วิธีการการปลูกหมุนเวียนไปกับต้นข้าว ในแปลงเดียวกันในปีถัดไปหลังจากปลูกถั่วเหลืองดำ
การใช้รับประทาน > ใช้บริโภคโดยตรง

กล่าวกันว่าถั่วเหลืองดำต้มถูกคิดค้นขึ้นเพื่อฉลองปีใหม่ตามร้านอาหารหรูในเอโดะในยุคเอโดะ และถือเป็นส่วนสำคัญของอาหารปีใหม่ (โอเซจิ)
ถั่วเหลืองดำต้มมี 2 ประเภท คือ ถั่วเหลืองดำต้มนิ่ม และถั่วเหลืองดำต้มแข็ง ถั่วเหลืองดำต้มนิ่มมี 2 ประเภท คือแบบที่ต้มจนนิ่มแล้วเคี่ยวในน้ำเชื่อม และ แบบที่แช่ในน้ำปรุงรสแล้วต้มไฟอ่อนเป็นเวลานาน
การใช้รับประทาน > ใช้เป็นอาหารแปรรูป

มีการนำถั่วเหลืองดำมาใช้เป็นอาหารแปรรูปมีหลากหลายประเภท เช่นเดียวกับถั่วเหลืองทั่วไป เช่น คินาโกะ ถั่วคั่ว นัตโต เต้าหู้ และ ถั่วแระ
การใช้รับประทาน > คุณค่าทางโภชนาการ

ถั่วเหลืองดำมีฤทธิ์ยับยั้งเอนไซม์อัลฟากลูโคซิเดส ซึ่งช่วยลดระดับน้ำตาลในเลือด
การตากถั่วเหลืองดำด้วยแสงแดด (เมืองเคียวตัมบะ)
ถั่วเหลืองดำต้ม
ถั่วเหลืองดำต้มปรุงรสหวานกับ ผักด้วงทำเป็นโอเซจิ
กาแฟและถั่วต้มที่ทำจากถั่วเหลืองดำทัมบะ
คินนิกุบันซึเกะ

คินนิกุบันซึเกะ (ญี่ปุ่น: 筋肉番付; โรมาจิ: Kinniku Banzuke) หรือ มัสเซิลแรงกิง (Muscle Ranking) หรือชื่อในฉบับออกอากาศในต่างประเทศชื่อว่า อันบีเทเบิลบันซูเกะ (Unbeatable Banzuke) เป็นรายการโทรทัศน์ประเภทกีฬาวาไรตี้ของสถานีโทรทัศน์ TBS ประเทศญี่ปุ่น ออกอากาศตันฉบับในประเทศญี่ปุ่นเมื่อวันที่ 7 กรกฏาคม พ.ศ. 2538 - 4 พฤษภาคม พ.ศ. 2545 ซึ่งได้รับความนิยมในประเทศญี่ปุ่นเป็นอย่างมาก โดยเนื้อหาของรายการจะเป็นการนำกีฬาที่มีอยู่แล้วมาปรับเปลี่ยนรูปแบบกติกาเพื่อท้าทายผู้เข้าแข่งขัน ซึ่งผู้ที่สามารถพิชิตเกมได้ก็จะได้รับรางวัลตามที่ทางทีมงานกำหนดให้ และในทุกปีจะมีการนำเอาการแข่งขันทุกรูปแบบมาแข่งรวมกัน เพื่อหาผู้ชนะเพียงคนเดียวเท่านั้นที่จะได้รับรางวัลในฐานะ "สปอร์ตแมนนัมเบอร์วัน"
ในส่วนของประเทศไทยเคยออกอากาศทางสถานีโทรทัศน์ไอทีวีในชื่อว่า สุดยอดไฮสคูล โดยผู้ที่นำออกอากาศคือบริษัท กันตนา จำกัดโดยออกอากาศในปี พ.ศ. 2547 - พ.ศ. 2548 อย่างไรก็ตามได้ถูกกลับมาฉายอีกครั้งทาง สถานีโทรทัศน์โมเดิร์นไนน์ โดยออกอากาศในรายการแชมป์เฉือนแชมป์ ออกอากาศครั้งแรกเมื่อวันที่ 1 กุมภาพันธ์ พ.ศ. 2554 ใช้ชื่อว่า บันซูเกะ เกมกระชากบัลลังก์ และต่อมาในประเทศไทย ทางบริษัท ไอเดีย กูร์เม่ จำกัด ได้ซื้อลิขสิทธิ์รายการนี้โดยรายการแชมป์เฉือนแชมป์ ในชื่อว่า Unbeatable Banzuke Thailand: บันซูเกะ ไทยแลนด์ ออกอากาศในช่องโมเดิร์นไนน์เมื่อวันที่ 22 ตุลาคม พ.ศ. 2556 ออกอากาศพร้อม 2 ซีซั่นจนถึงปี พ.ศ. 2557
เกมการแข่งขัน

แบ่งได้เป็นสองประเภท คือ
เกมที่แข่งขันกันในห้องส่งของรายการ
เกมที่แข่งขันในสนามกีฬาเฉพาะ
เกมการแข่งขัน > เกมที่แข่งในสนามกีฬาเฉพาะ

มีดังต่อไปนี้
สทรัคเอาท์ (ญี่ปุ่น: ストラックアウト; โรมาจิ: Sutorakkuauto) (อังกฤษ: Struck out) เป็นเกมที่แผลงมาจากกีฬาเบสบอลโดยที่กติกาปกตินั้น ผู้เล่นจะต้องขว้างลูกเบสบอลให้เข้าครบทุกเป้าย่อย ซึ่งผู้เล่นนั้นมีโอกาสขว้างได้เพียง 12 ลูก ส่วนเป้านั้นจะติดตั้งไว้ในตำแหน่งของคนตีลูก และบนเป้าจะมีเป้าย่อยอยู่ 9 เป้า ซึ่งจัดเรียงแบบลักษณะ 3*3
ผู้ชนะเลิศ

Athletic Love -- ฮิราตะ อัตสึชิ และ ฮิราตา มิชิโกะ - 49 วินาที, กุนจิ นาโอมิ และ กุนจิ ทัตสึยะ - 59 วินาที
อัศวินม้าไม้ ภาค 1 — โคบายาชิ ฮิโรชิ - 1:37
อัศวินม้าไม้ ภาค 2 — ทาคาฮาชิ ฮิโรชิ - 1:01
บันไซ 90 — ทีมแอโรบิกชาวญี่ปุ่น - 45.79 วินาที, ทีมงัดข้อชาวญี่ปุ่น - 36.53 วินาที, Break Monkeys and Cheerleaders - 20.66 วินาที, Nippon Sports Science University - 11.59 วินาที
ดารูมะ 7 — ฟุรุตะ อัตสึยะ, ฟุคายะ โยอิจิ, นิชิอุมิ โยชิมิตสึ
ดารูมะ 7 เอซ --  ฮาระยามะ คะซึโนริ
หกสูงวิบาก ภาค 1—ไอซู นิเอะ - 2:11, อิเกะทานิ ยูกิโอะ - 0:54
หกสูงวิบาก ภาค 2—ทาคาฮาชิ ยูกิ - 1:15,
ล้อเดี่ยวเสียวล้ม ภาค 1—สึชิยะ ฟุยูกิ - 1:45, โอโนะ ยูอิจิ - 1:18
ล้อเดี่ยวเสียวล้ม ภาค 2—ฮาตะ นัตสึกิ - 50 วินาที, อิซึมิดะ ไดกิ - 47 วินาที, คาโต ยูอิจิโร่ - 30 วินาที
ล้อเดี่ยวเสียวล้ม ภาค 3—คาโต ยูอิจิโร่ - 3:03
ล้อเดี่ยวเสียวล้ม ภาค 4—ฮันดะ โยชิอากิ - 2:41
ล้อเดี่ยวเสียวล้ม ภาค 5—ฮันดะ โยชิอากิ - 2:36
มัสเซิลยิม -- โยโคตะ จากัวร์, เทระคาโดะ จิมง - 159 ครั้ง, ยาคุชิจิ ยาซุเอ - 141 ครั้ง, นากามุระ ชิเกะยูกิ - 124 ครั้ง
เหมียวซิ่งวิ่งสู้ฟัด ภาค 1 —ไม่ทราบ
เหมียวซิ่งวิ่งสู้ฟัด ภาค 2 —ไม่ทราบ
เหมียวซิ่งวิ่งสู้ฟัด ภาค 3 — อิจิมะ โทโยฮิซะ และ นิชิมุระ มิฮะ, มุระยามะ โกริ และ มุระยามะ ริคาโกะ
ปลายนิ้วมหัศจรรย์ -- ฟุคุดะ โทโมเทะรุ - 4:52
แข่งวิดพื้น -- อาซาโนะ โคเฮ (5 นาที)
ไม้กระดกยักษ์ -- มัตสึคาวะ ฮิโรยาสึ, ทานากะ มิตสึโยชิ และ อิวานะกะ ยูจิ จากทีมนักมวย - เหลือเวลา 11 วินาที
สเก็ตบอร์ดวิบาก -- ทานากะ เคนทาโร่ - 2:02
กำแพงแมงมุม -- เซคิยะ ชิโนบุ - 1:06, ยางิ คิโยฮาระ - 1:00
สะพานโดมิโนยักษ์ -- สึจิ มาโคโตะ - 31 วินาที, ชิโรโทริ ชุอิจิ - 19 วินาที
ซูเปอร์เฮลิคอปเตอร์ -- คามิยะ ยูจิ - 4:31
จักรยานซูเปอร์วิบาก ภาค 1—ฮาเซะนากะ อิซามุ - 1:30
จักรยานซูเปอร์วิบาก ภาค 2—ยาโรมีร์ สเปชนี - 4:18
จักรยานซูเปอร์วิบาก ภาค 3—อาริโซโนะ เคโกะ - 4:06
จักรยานซูเปอร์วิบาก ภาค 4—อ็อต พี อีเซิร์น - 4:41
จักรยานซูเปอร์วิบาก ภาค 5—อาริโซโนะ เคโกะ
Untouchable -- คุจิราอิ ยาซุโทชิ
ดูเพิ่ม

SASUKE
ไนท์สปอตโปรดักชั่น

| ไนท์สปอต โปรดักชั่น |
| --- | --- |
ก่อตั้ง: 2518 (2518)
แนวเพลง: ป็อป, ร็อก
ที่ตั้ง: ไทย
ไนท์สปอต โปรดักชั่น  เป็นชื่อบริษัทผลิตรายการวิทยุของไทย และค่ายเพลงไทยที่มีผลงานเพลงในช่วงทศวรรษ 1980s
ไนท์สปอต โปรดักชั่น ก่อตั้งอย่างเป็นทางการปี พ.ศ. 2518 บริหารงานโดย  พันตำรวจเอก อิทธิวัฒน์ เพียรเลิศ วาสนา วีระชาติพลี  และ ขวัญชัย กิตติศรีไสว  โดยเริ่มจัดรายการเพลงสากลทางวิทยุกระจายเสียงในชื่อ Nite Spot Show  และ Radio Active จนกระทั่งในปี พ.ศ. 2526 ได้เริ่มทำธุรกิจด้านผลงานเพลง โดยรับเป็นดีลเลอร์ขายเทปเพลงของศิลปินต่างประเทศในสังกัด WEA RECORDS และในปี พ.ศ. 2527 ได้ผลิตผลงานเพลงไทยสากล โดยศิลปินคนแรกในสังกัด คือ ปานศักดิ์ รังสิพราหมณกุล กับชุด ไปทะเล โดยเป็นผลงานชุดแรกของศิลปินไทยที่บันทึกเสียงข้ามทวีป และบุกเบิกด้วยการทำมิวสิกวิดีโออย่างพิถีพิถันเป็นเพลงแรกของไทย  จากนั้นจึงรับผลิตผลงานเพลงของศิลปินอีกหลายคน ซึ่งเป็นที่ยอมรับในด้านคุณภาพ เพราะผลงานเพลงโดยส่วนใหญ่ของค่ายได้ทำการบันทึกเสียงที่ประเทศในแถบยุโรป และอเมริกา  แต่ดำเนินงานได้เพียงไม่นานปีก็ต้องยุติลงในราวปี พ.ศ. 2532  เหลือเพียงการดำเนินธุรกิจท่องเที่ยวในนาม ไนท์สปอต ฮอลิเดย์ จนถึงปัจจุบัน
ดีเจสังกัดค่ายนี้ ได้แก่ วาสนา วีระชาติพลี ,ดารณี มณีดิษ, มาลี บุญยศรีสวัสดิ์, ณรงค์ ลัมพกานนท์, "คุณนัท" (อุดม โพธิ์ทอง), นิมิตร ลักษมีพงศ์,  วินิจ เลิศรัตนชัย ฯลฯ
ผลงานของ ไนต์สปอตโปรดักชันส์ คือนำเข้าคอนเสิร์ตจากศิลปินเพลงชื่อดังต่างประเทศเป็นเจ้าแรก ๆ ในประเทศไทย เริ่มต้นจาก วงดนตรีแนวโซลและอาร์แอนด์บี จากอเมริกา เดอะสไตลิสติกส์, วงร็อกเชอร์เบ็ต จากออสเตรเลีย, บลอนดี, คลิฟฟ์ ริชาร์ด, อีริก แคลปตัน, ร็อด สจ๊วต, สตีวี วันเดอร์, เบย์ซิตีโรเลอส์ โดยเฉพาะอย่างยิ่งคอนเสิร์ต เดวิด โบอี ที่สนามกีฬากองทัพบก ขายบัตรได้มากถึง 35,000 ใบ
รายชื่อศิลปินของบริษัทไนท์สปอต

ดอน สอนระเบียบ (อัลบั้ม สเมิร์ฟเพื่อนคุณ)
ปานศักดิ์ รังสิพราหมณกุล (อัลบั้ม ไปทะเล)
นุภาพ สวันตรัจฉ์ (อัลบั้ม แป๊ะเจี๊ยะ)
มัม ลาโคนิคส์ (อัลบั้ม ขอเพียงเข้าใจ,เหนื่อยหรือยัง)
ธเนศ วรากุลนุเคราะห์ (อัลบั้ม แดนศิวิไลซ์ และ คนเขียนเพลงบรรเลงชีวิต)
มาลีวัลย์ เจมีน่า (อัลบั้ม มาลีวัลย์และชรัส,กับฉัน)
เบิร์ดกะฮาร์ท (อัลบั้ม ห่างไกล และ ด้วยใจรักจริง )
อัสนี-วสันต์ (อัลบั้ม บ้าหอบฟาง)
ฮัคกี ไอเคิลมานน์ (กัมก๊า กัมก๊า)
ณัฐ ยนตรรักษ์ (เพลงบรรเลง พ-วงเดือน)
อินฟินิตี้ (เพลงบรรเลง)
สมัย อ่อนวงศ์ (เพลงบรรเลงเป่าแคน)
เอกรงค์ (เพลงบรรเลง)
ธงชัย ประสงค์สันติ (อัลบั้ม อ๋อเหรอ เพลง ตัวประกอบอดทน)
ญาณี จงวิสุทธิ์ (อัลบั้ม Smoky in bangkok ทำแล้วแต่ไม่ได้วางจำหน่าย เนื่องจากบริษัทปิดตัวลง)
รายการวิทยุ และ โทรทัศน์

รายการวิทยุ
Nite Spot Show
Radio Active
Nice & Easy
โลกสวยด้วยเพลง
รายการโทรทัศน์
Galaxy of stars (ช่อง 9)
เพชฌฆาตความเครียด (ช่อง 9)
ละคร เทวดาตกสวรรค์
ละคร บนถนนสายเดียวกัน
ละคร บุญเติมร้านเดิมเจ้าเก่า
ละคร บุญเติมร้านเดิมที่ใหม่
ละคร สาธรดอนเจดีย์ ภาค 1 และ 2
ละคร สัญชาตญาณดิบ
ละคร ตัวประกอบอดทน
ละคร วิมานสังกะสี
ละคร บ้านไม่รู้โรย
ฯลฯ
สโมสรฟุตบอลเมืองตรัง ยูไนเต็ด

| --- | --- |
ชื่อเต็ม: สโมสรฟุตบอลเมืองตรัง ยูไนเต็ด Muang Trang United Football Club
ฉายา: อาชาอันดามัน
ก่อตั้ง: 2022; 3 ปีที่แล้ว (2022)
สนาม: เมืองตรังสเตเดียม
ความจุ: 2,200 ที่นั่ง
เจ้าของ: บริษัท เมืองตรัง ยูไนเต็ด 2022 จำกัด
ประธาน: เสน่ห์ ทองศักดิ์
ผู้จัดการ: ภัทรพงศ์ รักราวี
ผู้ฝึกสอน: ประจักษ์ เวียงสงค์
ลีก: ไทยลีก 3
2566–67: ไทยลีก 3 โซนภาคใต้, อันดับที่ 5
สโมสรฟุตบอลเมืองตรัง ยูไนเต็ด เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดตรัง ปัจจุบันเล่นในไทยลีก 3 โซนภาคใต้ ปัจจุบันมีฉายาคือ อาชาอันดามัน ที่อยู่(อ.ห้วยยอด จ.ตรัง) สนามมีชื่อว่า เมืองตรังสเตเดี้ยม เป็นสโมสรของตรังที่คนตรังมีความนิยมดูมากที่สุด
ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ลีก 3 คัพ | ผู้ยิงประตูสูงสุด> ชื่อ | ผู้ยิงประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2565 | ไทยแลนด์ อเมเจอร์ลีกโซนภาคใต้ | 4 | 3 | 1 | 0 | 7 | 3 | 10 | ชนะเลิศ | ไม่ได้เข้าร่วม | ไม่ได้สามารถเข้าร่วม | – |  ภูเก็ต เฟื่องคร | 3 |
| 2565 | ไทยแลนด์ อเมเจอร์ลีกรอบชิงแชมป์ประเทศไทย โซนตอนล่าง | 2 | 2 | 0 | 0 | 3 | 1 | 6 | อันดับที่ 1 | ไม่ได้เข้าร่วม | ไม่ได้สามารถเข้าร่วม | – |  ภูเก็ต เฟื่องคร | 3 |
| 2565–66 | ไทยลีก 3โซนภาคใต้ | 22 | 7 | 7 | 8 | 23 | 28 | 28 | อันดับที่ 7 | ไม่ได้เข้าร่วม | รอบคัดเลือกรอบแรก | – |  สมปราชญ์ เรืองนุ่น | 5 |
| 2566–67 | ไทยลีก 3โซนภาคใต้ | 22 | 9 | 6 | 7 | 24 | 18 | 33 | อันดับที่ 5 | รอบแรก | รอบคัดเลือกรอบสอง | รอบคัดเลือกรอบสอง |  อิทธิพล คำปลิว | 4 |
| 2567–68 | ไทยลีก 3โซนภาคใต้ |  |  |  |  |  |  |  |  | รอบ 64 ทีมสุดท้าย | รอบ 16 ทีมสุดท้าย | รอบลีก |  |  |

| 0 | 1 | 2 | 3 | 4 |
| --- | --- | --- | --- | --- |
| แชมป์ | รองแชมป์ | อันดับที่สาม | เลื่อนชั้น | ตกชั้น |
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้ฝึกสอน

| ชื่อ | ระยะเวลา | ความสำเร็จ |
| --- | --- | --- |
|  รอยเตอร์ มูไรรา | 14 มีนาคม – 23 ตุลาคม 2565 | ชนะเลิศ ไทยแลนด์ อเมเจอร์ลีก ฤดูกาล 2565 โซนภาคใต้ตอนล่าง ชนะเลิศ ไทยแลนด์ อเมเจอร์ลีก ฤดูกาล 2565 โซนภาคใต้ รองชนะเลิศ ไทยแลนด์ อเมเจอร์ลีก ฤดูกาล 2565 |
|  พิสิษฐ์ ตรียาพงษ์ (รักษาการ) | 23 ตุลาคม – 28 พฤศจิกายน 2565 |  |
|  พิสิษฐ์ ตรียาพงษ์ | 28 พฤศจิกายน 2565 – มีนาคม 2566 |  |
|  นิรุณตร์ อัศวภักดี | 12 มิถุนายน 2566 – กุมภาพันธ์ 2567 |  |
|  ริชาร์ด ฮอร์ลอก | 8 พฤษภาคม – 9 ตุลาคม 2567 |  |
|  สัคคยศ สังขพันธ์  กิตติ รักราวี (รักษาการ) | 9 – 16 ตุลาคม 2567 |  |
|  ประจักษ์ เวียงสงค์ | 16 ตุลาคม 2567 – |  |
เกียรติประวัติ

ไทยแลนด์ อเมเจอร์ลีก
รองชนะเลิศ ระดับประเทศ : 2565
ชนะเลิศ โซนภาคใต้ : 2565
ชนะเลิศ โซนภาคใต้ตอนล่าง : 2565
แหล่งข้อมูลอื่น

สโมสรฟุตบอลเมืองตรัง ยูไนเต็ด ที่เฟซบุ๊ก
อิโอจิมะ

อิโอจิมะ อาจหมายถึง
อิโอจิมะ (จังหวัดคาโงชิมะ) - เกาะในจังหวัดคาโงชิมะ
อิโอโต - เกาะในมหาสมุทรแปซิฟิก เป็นส่วนหนึ่งของโตเกียว เรียกในอีกชื่อว่า อิโอจิมะ
ยุทธการที่อิโอโต หนึ่งในยุทธการสำคัญของสงครามโลกครั้งที่สอง
การปักธงที่อิโอจิมะ ภาพถ่ายโดย โจ โรเซนธัล
ลีเมอร์
ดูเพิ่ม

ลิงลม
แหล่งข้อมูลอื่น

เว็บไซต์ลีเมอร์ (อังกฤษ)
ติโต (แมว)

| --- | --- |
สปีชีส์: แมว
สายพันธุ์: วิเชียรมาศ
เพศ: ผู้
เกิด: ไม่ทราบ
ตาย: ไม่ทราบ
ปีปฏิบัติงาน: พุทธทศวรรษที่ 2480–2490
เป็นที่รู้จักสำหรับ: แมวทรงเลี้ยงในรัชกาลที่ 9
เจ้าของ: สมเด็จพระศรีนครินทราบรมราชชนนี พระบาทสมเด็จพระมหาภูมิพลอดุลยเดชมหาราช บรมนาถบพิตร
ตั้งชื่อตาม: ยอซีป บรอซ ตีโต
คุณติโต เป็นแมวทรงเลี้ยงในพระบาทสมเด็จพระมหาภูมิพลอดุลยเดชมหาราช บรมนาถบพิตร
คุณติโต เป็นแมวเพศผู้ พันธุ์วิเชียรมาศ ที่สมเด็จพระศรีนครินทราบรมราชชนนีทรงเลี้ยงคู่กับ ติต้า แมวเพศเมีย ในระหว่างที่ได้ประทับอยู่ ณ ตำหนักเมืองโลซาน ประเทศสวิสเซอร์แลนด์ เมื่อประมาณปี พ.ศ. 2487 โดยมีลักษณะเป็นแมวสีน้ำตาลเข้ม ดวงตาสีฟ้าเป็นประกาย ใบหู พร้อมกับส่วนต่าง ๆ ของร่างกายจะเป็นสีเข้มกว่าบริเวณลำตัวซึ่งจะมีสีที่อ่อนกว่า คุณติโตมีนิสัยซุกซน ชอบออกไปเที่ยวข้างนอกและหลายครั้งเข้าพระตำหนักไม่ได้
ที่มาของชื่อ "ติโต" คือ ชื่อแฝงของอดีตประธานาธิบดีแห่งยูโกสลาเวีย ยอซีป บรอซ ตีโต เป็นรัฐบุรุษและนักต่อสู้ผู้ต่อต้านอดอล์ฟ ฮิตเลอร์ในสงครามโลกครั้งที่ 2 และรักษาประเทศให้พ้นจากอำนาจของสหภาพโซเวียตในอดีต